Poremećena žena srušila Papu na polnoćki
Nakon incidenta Papa se podigao i mirno nastavio procesiju do oltara
Polnoćna božićna misa u Vatikanu počela je incidentom kada je jedna žena pojurila i srušila Papu Benedikta u bazilici Svetog Petra, a 87-godišnjem francuskom kardinalu slomila nogu. Papini pomoćnici podigli su ga na noge i on je mirno nastavio procesiju kao oltaru. Vatikan je priopćio da je žena koja je izazvala incident mentalno nestabilna te je pritvorena. Vatikan je održao tradicionalnu ponoćnu misu dva sata ranije zbog zdravstvenog stanja 82-godišnjeg Pape. Poglavar Rimokatoličke crkve pozvao je ljude da se ujedine i izađu iz onoga što je nazvao privatnim svijetom koji ih čini zarobljenicima njihovih želja, sebičnima i odvojenima od istine. Papa Benedikt danas će objaviti svoju tradicionalnu božićnu poruku svijetu. Tisuće kršćanskih hodočasnika okupilo se na proslavi Božića u Betlehemu, mjestu rođenja Isusa Krista. Svečanosti su kulminirale ponoćnom misom u crkvi rođenja, izgrađenoj kraj mjesta gdje se, kako vjeruju kršćani, rodio Isus. Betlehem doživljava turistički procvat zbog smanjenja izraelsko-palestinskog nasilja koje je ranijih godina odvraćalo turiste. Međutim, građani se tuže da je normalan život i dalje otežan zbog izraelskog betonskog zida koji okružuje Betlehem s tri strane.